**Iestājpārbaudījums *uz 11. klasi, vācu valoda***

**Iestājpārbaudījuma programma**

Iestājpārbaudījuma mērķis

Novērtēt izglītojamo zināšanu un prasmju kopumu, atbilstoši [Ministru kabineta 2019. gada 3. septembra noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”](https://likumi.lv/ta/id/309597-noteikumi-par-valsts-visparejas-videjas-izglitibas-standartu-un-visparejas-videjas-izglitibas-programmu-paraugiem) 2.pielikuma plānotajiem sasniedzamajiem rezultātiem svešvalodā.

Iestājpārbaudījuma adresāts

Iestājpārbaudījumu veic pretendenti, atbilstoši Rīgas valsts vācu ģimnāzijas Uzņemšanas kārtībai (5.04.2022.) uzņemšanai vispārējās vidējās izglītības programmā padziļināto kursu komplektos.

Darba uzbūve

Darbs veidots *vācu valodā*, tam ir viens variants. Izpildei paredzētais laiks ir 30 minūtes.

Iestājpārbaudījuma darba daļu īpatsvars un izpildei paredzamais laiks.

|  |  |  |
| --- | --- | --- |
| Daļa | Daļas īpatsvars % | Izpildes laiks, min |
| Lasīšana, valodas lietojums | 70 | 20 |
| Rakstīšana | 30 | 10 |

Uzdevumu veidi

|  |  |
| --- | --- |
| Uzdevumu veidi | Īpatsvars visā darbā, % |
| Pareizo atbilžu izvēle | 50 |
| Tukšo vietu aizpildīšana | 20 |
| Tekstveide | 30 |

Palīglīdzekļi, kurus atļauts izmantot iestājpārbaudījuma laikā

Darbs veicams ar zilas vai melnas krāsas pildspalvu. Pie izglītojamajiem no brīža, kad ir pieejams pārbaudījuma materiāls līdz pārbaudījuma beigām, nedrīkst atrasties saziņas un informācijas apmaiņas ierīces.

Vērtēšanas kārtība

Iestājpārbaudījumu vērtē saskaņā ar iestājpārbaudījuma komisijas izstrādātiem vērtēšanas kritērijiem.

|  |  |
| --- | --- |
| Daļa | Kritēriji |
| Lasīšana, valodas lietojums | Punktu iegūst par katru pareizi izvēlēto atbildi atbilstoši lasītajam tekstam.  Punktu iegūst par katru saturiski un gramatiski pareizi izvēlēto un tukšajā vietā tekstā ierakstīto vārdu. |
| Rakstīšana | Rakstīšanas darbs tiek vērtēts saskaņā ar RVVG eksāmenu komisijas izstrādātiem vērtēšanas kritērijiem. Tiek vērtēts darba saturs, teksta uzbūve, vārdu krājuma un struktūru bagātība, gramatisko struktūru un pareizrakstības precizitāte. |

Iestājpārbaudījuma saturs

Tiek pārbaudīts valodas lietojums sekojošu tēmu ietvaros:

1. Prot lietot darbības vārdu pagātnes formas: salikto tagadni, vienkāršo pagātni, salikto pagātni.
2. Prot veidot un lietot darbības vārdu ciešamo kārtu.
3. Prot veidot un lietot vēlējuma un atstāstījuma izteiksmes.
4. Atšķir sekojošus saliktu pakārtotu teikumu veidus, prot tos veidot, ievērojot pareizo vārdu secību:
   1. Netiešie jautājuma teikumi.
   2. Laika apstākļa palīgteikumi.
   3. Cēloņa apstākļa palīgteikumi.
   4. Nolūka apstākļa palīgteikumi.
   5. Nosacījuma apstākļa palīgteikumi.
   6. Apzīmētāja palīgteikumi.
   7. Seku palīgteikumi.
5. Prot lietot nenoteiksmes konstrukcijas ar saikļiem *um, anstatt, ohne*.
6. Zina īpašības vārdu locīšanas likumsakarības un prot veidot salīdzināmās pakāpes.
7. Prot lietot prievārdus ar ģenitīvu.
8. Prot lietot darbības vārdus ar noteiktiem prievārdiem atbilstošā locījumā, piem., *erinnern an* + *akuzatīvs*.
9. Prot lietot pronominālos apstākļa vārdus, piem., *womit/damit*.

|  |  |
| --- | --- |
| Daļa | Pārbaudāmās prasmes |
| Lasīšana |  lasa tekstu, lai atrastu vajadzīgo informāciju;   prot iegūt informāciju no dažādām teksta daļām konkrēta uzdevuma izpildei;   lieto zināšanas un prasmes par valodas struktūru, teikumu uzbūvi, leksiku. |
| Rakstīšana |  raksta emuāra ierakstu (apm. 70 - 80 vārdi), pamato savu viedokli ar argumentiem un piemēriem;   ievēro teksta uzbūves likumus, valodas izteiksmes līdzekļu un gramatisko struktūru pareizu lietojumu un pareizrakstību. |